RPH วิ่ง 4% หลังกำไร Q1 โตกระฉูด 8 เท่าตัว แตะ 181 ลบ.
RPH วิ่ง 4% หลังกำไร Q1 โตสนั่น 8 เท่าตัว แตะ 181 ลบ. รับรายได้รักษาโควิดจากการเปิด Hospitel และแบบแยกกักตัวที่บ้าน หนุน
RPH วิ่ง 4% หลังกำไร Q1 โตสนั่น 8 เท่าตัว แตะ 181 ลบ. รับรายได้รักษาโควิดจากการเปิด Hospitel และแบบแยกกักตัวที่บ้าน หนุน
9 พ.ค. 2565

ผู้สื่อข่าวรายงานว่าวันนี้ (9 พ.ค. 2565) ราคาหุ้นบริษัท โรงพยาบาลราชพฤกษ์ จำกัด (มหาชน) หรือ RPH ณ เวลา 11:14 น. อยู่ที่ระดับ 7 บาท เพิ่มขึ้น 0.25 บาท หรือ 3.70% โดยทำจุดสูงสุดที่ 7.30 บาท และทำจุดต่ำสุดที่ 6.90 บาท ด้วยมูลค่าการซื้อขาย 50.60 ล้านบาท

โดยราคาหุ้น RPH ที่ปรับขึ้นมาบนกระดานนั้นคาดจะมาจากนักลงทุนเข้ามาเก็งกำไรหลังบริษัทฯ รายงานกำไรสุทธิงวดไตรมาส 1/2565 มีกำไร 181.38 ล้านบาท เพิ่มขึ้นจากงวดเดียวกันของปีก่อนที่อยู่ที่ 18.96 ล้านบาท หรือคิดเป็นเพิ่มขึ้น 856.83%
ทั้งนี้กำไรที่ปรับตัวขึ้นเป็นผลมาจากบริษัทฯ มีรายได้ อยู่ที่ 520.15 ล้านบาท เพิ่มขึ้นจากไตรมาส 1/2564 คิดเป็นเพิ่มขึ้น 161.57% มาจากการรับรักษาผู้ป่วยติดเชื้อไวรัสโควิค-19 จากการเปิด Hospitel หลายแห่งและรับรักษาผู้รับบริการจากการติดเชื้อไวรัส โควิด-19 แบบแยกกักตัวที่บ้าน หรือ Home Isolation นอกจากนี้ต้นทุนและค่าใช้จ่ายในการบริการ มีสัดส่วนที่ลดลงเนื่องมาจากบริษัทฯ มีการใช้มาตรการควบคุมต้นทุนด้านบุคลากรและสาธารณูปโภคซึ่งเป็นต้นทุนหลักอย่างเคร่งครัด